
Parlamentul  României

Camera  Deputaţilor

Comisia pentru industrii si servicii










  Bucureşti,   01.10.2012





                                            Nr.23/112/2011
P.L.x198/2011
BIROUL PERMANENT
AL
CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.21/2011 privind unele măsuri pentru organizarea şi funcţionarea Consiliului de supraveghere, transmis cu adresa nr.P.L.x 198 din 23 aprilie 2011.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

Bucureşti, 01.10.2012








                                                                          Nr.23/122/2011
P.L.x198/2011
R A P O R T

asupra proiectului de Lege pentru aprobarea Ordonanţei de urgenţă a Guvernului nr.21/2011 

privind unele măsuri pentru organizarea şi funcţionarea Consiliului de supraveghere


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru aprobarea Ordonanţei de urgenţă a Guvernului nr.21/2011 privind unele măsuri pentru organizarea şi funcţionarea Consiliului de supraveghere, transmis cu adresa nr.P.L.x 198 din 23 aprilie 2011 şi înregistrat la comisie sub nr.23/112/2011 din 27 aprilie 2011.

Proiectul de lege a fost adoptat de Senat, cu un amendament, în şedinţa din 18 aprilie 2011.

În conformitate cu prevederile art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.

Proiectul de lege a fost avizat favorabil de Consiliul Legislativ, cu nr.189 din 24 februarie 2011, cu observaţii şi propuneri, preluate de iniţiator.



Proiectul de lege a fost avizat favorabil de Comisia juridică de disciplină şi imunităţi  şi Comisia pentru buget, finanţe şi bănci cu avizele nr.31/341 din  9 mai 2011,  respectiv nr.155 din 11 mai 2011.


Proiectul de lege are ca obiect de reglementare unele măsuri referitoare la organizarea şi funcţionarea Consiliului de supraveghere din domeniul feroviar, structură fără personalitate juridică, urmărind, printre alete, trecerea acestuia în cadrul Consiliului Concurenţei.

Situaţia extraordinară care determină adoptarea prezentului proiect de în regim de urgenţă este reglementată prin necesitatea asigurării independenţei acestui organism de control feroviar, în concordanţă cu normele şi exigenţele Uniunii Europene în domeniu, astfel încât procedura de infringement declanşţată de Comisia Europeană împotriva statului român să înceteze.

Demersul normatiov intră sub incidenţa regelementărilor subsumate Politicii europene în domeniul transporturilor, integrate sistemului legislaţiei europene – Transport feroviar, în sectorul – Funcţionarea pieţei.

În raport de obiectul specific de reglementare prezintă incidenţă directă dispoziţiile art.30 alin.(1) din Directiva nr.2001/14/CE a parlamentului European şi a Consiliului din 26 februarie 2001 privind alocarea capacităţilor de infrastructură feroviară, ratifarea utilizării infrastructurii feroviare şi certificarea în materie de siguranţă, dispoziţii care sunt transpuse corespunzător prin intermediul prezentului proiect.

Membrii Comisiei pentru industrii şi servicii au examinat proiectul de lege în şedinţa din 26 septembrie 2012.



La lucrările comisiei au fost prezenţi 20 de deputaţi din totalul de 28 de membri ai comisiei.

         

În urma dezbaterilor, membrii comisiei au hotărât, în unanimitate, adoptarea proiectului de Lege pentru aprobarea Ordonanţei de urgenţă a Guvernului nr.21/2011 privind unele măsuri pentru organizarea şi funcţionarea Consiliului de supraveghere, cu amendamente admise, prevăzute în anexă.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

Consultant parlamentar, 















Monica Tudor  










ANEXĂ
A M E N D A M E N T E     A D M I S E
	Nr

crt.
	Text O.U.G.nr.21/2011
	Text adoptat de Senat
	Amendamente propuse
	Motivaţia

	0
	1
	2
	3
	4

	1
	
	L E G E 

pentru aprobarea Ordonanţei de urgenţă a Guvernului nr.21/2011 privind unele măsuri pentru organizarea şi funcţionarea Consiliului de supraveghere


	Nemodificat
	

	2
	
	Articol unic . – Se aprobă Ordonanţa de urgenţă a Guvernului nr.21 din 23 februarie 2001 privind unele măsuri pentru organizarea şi funcţionarea Consiliului de supraveghere, publicată în Monitorul Oficial al României, Partea I, nr.153 din 2 martie 2011.


	Art.I. – Se aprobă Ordonanţa de urgenţă a Guvernului nr.21 din 23 februarie 2001 privind unele măsuri pentru organizarea şi funcţionarea Consiliului de supraveghere, publicată în Monitorul Oficial al României, Partea I, nr.153 din 2 martie 2011, cu următoarele modificări şi completări:

	

	3
	Ordonanţă de urgenţă

privind unele măsuri pentru organizarea şi funcţionarea Consiliului de supraveghere


	Nemodificat
	Nemodificat
	

	4
	Art.I – la data intrării în vigoare a prezentei ordonanţe de urgenţă, Consiliul de supraveghere, înfiinţat în conformitate cu prevedrile alinetului  (1)  al   articolului  30  din 
	Nemodificat
	1. La articolul I alineatul (2) se modifică şi va avea următorul cuprins:
Nemodificat
	


	0
	1
	2
	3
	4

	
	Ordonanţa  Guvernului nr.89/2003 privind alocarea capacităţilor de infrastructură feroviară şi tarifarea utilizării  infrastructurii  feroviare, cu modificările şi completările ulterioare, trece în cadrul Consiliului  Concurenţei.  Preşedintele Consiliului de supraveghere din domeniul feroviar este numit de către Preşedintele Consiliului Concurenţei dintre membrii plenului Consiliului Concurenţei, iar în componenţa consiliului se numesc specialişti cel puţin din domeniile: feroviar, afaceri europene, economic şi juridic.

(2) Ordonanţa Guvernului nr.89/2003 privind alocarea capacităţilor de infrastructură feroviară şi tarifarea utilizării infrastructurii feroviare, publicată în Monitorul Oficial al României, partea I, nr.623 din 31 august 2003, aprobată cu modificări şi completări prin Legea nr.8/2004, cu modificările şi completările ulterioare, se modifică şi se completează în mod corespunzător.

	
	“(2) Ordonanţa Guvernului nr.89/2003 privind alocarea capacităţilor de infrastructură feroviară şi tarifarea utilizării infrastructurii feroviare, publicată în Monitorul Oficial al României, Partea I, nr.623 din 31 august 2003, aprobată cu modificări şi completări prin Legea nr.8/2004, cu modificările şi completările ulterioare, se modifică şi se completează după cum urmează:.

	

	5 
	
	
	<<1. Articolele 30 şi 31 se modifică şi vor avea următorul cuprins:
„Consiliul de supraveghere din domeniul feroviar
 Art. 30.- (1) Consiliul de supraveghere din domeniul feroviar, denumit în continuare Consiliul de supraveghere, este organizat şi funcţionează ca structură fără personalitate juridică în cadrul Consiliului Concurenţei. 

(2) Consiliul de supraveghere este independent din punct de vedere organizatoric, juridic, decizional şi în ceea ce priveşte deciziile de ordin financiar faţă de administratorii infrastructurii feroviare,organismele de tarifare a infrastructurii feroviare, organismele de alocare a capacităţilor de infrastructură feroviară, precum şi faţă de operatorii de transport feroviar. Din punct de vedere funcţional, acest organism este independent faţă de orice autoritate competentă implicată în acordarea unui contract de servicii publice.

(3) Consiliul de supraveghere este format din 5 membri. Aceştia sunt numiţi şi revocaţi prin ordin al preşedintelui Consiliului Concurenţei pentru o perioadă de 5 ani cu posibilitatea reînnoirii mandatului o singură dată. Preşedintele Consiliului de supraveghere este numit dintre membrii Plenului Consiliului Concurenţei.

(4) Membrii Consiliului de supraveghere nu se subordonează ierarhic din punct de vedere administrativ în ceea ce priveşte exercitarea atribuţiilor specifice funcţiei de membru în Consiliul de supraveghere. 

(5) Membrii Consiliului de supraveghere trebuie să îndeplinească următoarele condiţii:

a)să fie cetăţeni români cu o experienţă de cel puţin 5 ani în unul dintre domeniile: economic, juridic, feroviar, administraţie publică;

b)să nu deţină acţiuni sau părţi sociale, direct ori indirect, la administratorii infrastructurii feroviare, organismele de tarifare a infrastructurii feroviare, organismele de alocare a capacităţilor de infrastructură feroviară şi/sau la operatorii de transport feroviar;

c)să nu facă parte din consiliul de administraţie şi/sau din adunarea generală a acţionarilor ale întreprinderilor prevăzute la lit. b);

d)să nu aibă raporturi de muncă sau să nu desfăşoare activităţi remunerate pentru oricare dintre întreprinderile, acţionarii sau asociaţii întreprinderilor prevăzute la lit. b);

e)să nu îndeplinească sarcini care au legătură cu atribuirea contractelor de servicii publice de transport feroviar;

f) să nu deţină alte funcţii sau demnităţi publice, cu excepţia celor din cadrul Consiliului Concurenţei şi a funcţiilor sau activităţilor didactice din învăţământul superior. 

(6) Mandatul de membru al Consiliului de supraveghere încetează:

a) la expirarea duratei;

b) prin demisie;

c) prin deces;

d) prin revocare, conform prevederilor alin.(7).

(7) Revocarea din funcţie a unui membru al Consiliului de supraveghere se dispune prin ordin al preşedintelui Consiliului Concurenţei în următoarele cazuri: 

a) imposibilitate de a-şi îndeplini mandatul mai mult de 120 de zile calendaristice consecutive dintr-un interval de 140 de zile;

b) condamnare penală prin hotărâre judecătorească definitivă, pentru care nu a intervenit reabilitarea;

c) nerespectarea termenului de 15 zile pentru ieşirea din starea de incompatibilitate, prevăzut la alin. (8);
d) la survenirea unei situaţii de conflict de interese în sensul alin (9).

(8) Orice membru care în momentul numirii sau pe parcursul mandatului se află în una dintre situaţiile de incompatibilitate prevăzute la alin.(5) are la dispoziţie un termen de cel mult 15 zile pentru ieşirea din starea de incompatibilitate. În caz de nerespectare a acestui termen, mandatul celui aflat în această situaţie încetează, urmând a fi numit un alt membru. 

(9) Prin conflict de interese se înţelege situaţia în care persoana care exercită funcţia de membru al Consiliului de supraveghere are un interes personal de natură patrimonială sau un interes care rezultă din calitatea de reprezentant al statului în cadrul organelor de conducere ale administratorilor infrastructurii feroviare din România şi/sau ale operatorilor de transport de călători ori de marfă, care ar putea influenţa îndeplinirea cu obiectivitate a atribuţiilor care îi revin. 

(10) Ordinul de revocare din funcţie a membrilor Consiliului de supraveghere poate fi atacat la instanţele de contencios administrativ sau instanţele competente, potrivit legii, în termen de 30 de zile de la data aducerii sale la cunoştinţa persoanei revocate.

(11) În caz de vacanţă a unui loc în componenţa Consiliului de supraveghere pentru una dintre situaţiile prevăzute la alin.(6) lit. b)- d) se va proceda, conform prevederilor alin.(3), la numirea unui nou membru pentru durata rămasă din mandat, în funcţia devenită vacantă. Membrii Consiliului de supraveghere ale căror mandate au expirat rămân în funcţie până la numirea succesorilor lor.

(12) Pentru activitatea depusă, membrii Consiliului de supraveghere au dreptul la o indemnizaţie lunară, stabilită prin hotărâre a Guvernului.

(13) Consiliul de supraveghere deliberează şi decide valabil în cvorum de 3 membri, dintre care unul trebuie să fie preşedintele sau reprezentantul său desemnat.

(14) Deciziile Consiliului de supraveghere se adoptă cu majoritatea de voturi a membrilor prezenţi. Fiecare membru dispune de un vot. În caz de paritate de voturi, prevalează soluţia votată de preşedinte sau, după caz, de reprezentantul care îl înlocuieşte.”
„Atribuţiile Consiliului de supraveghere

Art. 31. - (1) Consiliul de supraveghere analizează şi se pronunţă, prin decizie, cu privire la plângerea formulată de orice solicitant care consideră că a fost tratat inechitabil, a fost discriminat sau nedreptăţit în orice fel şi, în special, prin deciziile adoptate de către administratorul infrastructurii sau de către operatorul de transport feroviar în ceea ce priveşte:

a) documentul de referinţă al reţelei;

b) criteriile conţinute în documentul de referinţă al reţelei; 

c)procedura de alocare a capacităţilor de infrastructură şi rezultatele acesteia;

d)sistemul de tarifare;

e) nivelul sau structura tarifelor de utilizare a infrastructurii care i se cer sau i se pot cere a fi plătite;

f) măsurile privind accesul în condiţii transparente şi nediscriminatorii, în conformitate cu Ordonanţa de urgenţă a Guvernului nr. 12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată în Monitorul Oficial al României, Partea I, nr. 834 din 9 septembrie 2004, cu modificările şi completările ulterioare.

(2) Consiliul de supraveghere are competenţa de a monitoriza activitatea pieţelor de servicii feroviare şi de a dispune prin decizie, din proprie iniţiativă, măsurile necesare pentru remedierea situaţiei cu privire la aspectele menţionate la alin.(1) lit.(a) - (f), în vederea prevenirii discriminării unor solicitanţi. 

(3) În cazul în care se formulează o plângere împotriva unui refuz de alocare a capacităţilor de infrastructură sau împotriva modalităţilor unei propuneri de capacităţi de infrastructură, Consiliul de supraveghere fie confirmă că nu este cazul să se modifice decizia luată de gestionarul infrastructurii, fie solicită modificarea deciziei care face obiectul plangere conform indicaţiilor date de Consiliul de supraveghere. 

(4) Consiliul de supraveghere se asigură că tarifele stabilite de către administratorul infrastructurii sunt în conformitate cu capitolul II şi sunt nediscriminatorii. Negocierile dintre solicitant şi administratorul infrastructurii cu privire la nivelul tarifelor de utilizare a infrastructurii sunt permise numai dacă sunt purtate sub supravegherea acestui consiliu. Consiliul de supraveghere intervine dacă negocierile sunt susceptibile să contravină prevederilor prezentului act normativ.

(5) Consiliul de supraveghere e obligat să se pronunţe asupra plângerilor formulate conform alin.(1) şi să adopte măsurile necesare pentru remedierea situaţiei semnalate, într-un termen de maximum două luni de la primirea tuturor informaţiilor necesare. Deciziile luate de Consiliul de supraveghere au un caracter obligatoriu pentru toate părţile implicate, fără a aduce atingere prevederilor art.313.
(6) Consiliul de supraveghere, conform art.30 alin.(1), este abilitat să formuleze recomandări pentru adoptarea de măsuri care să asigure caracterul nediscriminatoriu al tarifelor, al accesului la infrastructura feroviară şi care să faciliteze dezvoltarea pieţei serviciilor de transport feroviar.
(7) Consiliul de supraveghere îşi elaborează şi îşi adoptă regulamentul de organizare, funcţionare şi procedură. În ceea ce priveşte exercitarea atribuţiilor sale, Consiliul de supraveghere adoptă regulamente şi instrucţiuni, care urmează a fi puse în aplicare prin ordin al preşedintelui Consiliului Concurenţei.”

	

	6 
	
	
	2. După articolul 31 se introduc patru noi articole, articolele 311-314, cu următorul cuprins:
„Cooperarea cu instituţii şi autorităţi publice 

Art. 311.- (1) În îndeplinirea atribuţiilor ce îi revin, Consiliul de supraveghere colaborează cu autorităţile publice. 
(2) Consiliul de supraveghere analizează periodic respectarea cadrului legal în domeniul său de competenţă  şi face propuneri pentru îmbunătăţire, în concordanţă cu reglementările Uniunii Europene.”
„Exercitarea atribuţiilor Consiliului de supraveghere

Art.312. - (1) Pentru îndeplinirea atribuţiilor sale, Consiliul de supraveghere are competenţa să ceară informaţii şi documente administratorului infrastructurii, solicitanţilor şi oricărei alte părţi implicate. Informaţiile şi documentele solicitate vor fi furnizate fără întârziere. 

(2) Consiliul de supraveghere acţionează fără a aduce atingere competenţelor Consiliului Concurenţei de a aplica dispoziţiile Legii concurenţei nr.21/1996, republicată, cu modificările şi completările ulterioare, în domeniul transportului feroviar.
(3) În scopul îndeplinirii atribuţiilor sale legale, Consiliul de supraveghere va putea exercita puterile de inspecţie prevăzute de Legea concurenţei nr.21/1996, republicată, cu modificările şi completările ulterioare. Personalul abilitat cu puteri de inspecţie, potrivit art. 36 din Legea concurenţei nr.21/1996, republicată, cu modificările şi completările ulterioare, poate aplica amenzi conform dispoziţiilor art.55 alin.(2) din acelaşi act normativ, care se aplică în mod corespunzător.”
„Contestarea deciziilor şi măsurilor dispuse de Consiliul de supraveghere
Art.313 .- (1) Deciziile adoptate de către Consiliul de supraveghere pot fi contestate la Curtea de Apel Bucureşti, în termen de 30 zile de la comunicare. Hotărârea Curţii de Apel se poate ataca cu recurs la Înalta Curte de Casaţie şi Justiţie, Secţia contencios administrativ şi fiscal în termen de 15 zile de la comunicare. Instanţa poate dispune, la cerere, suspendarea executării deciziei atacate.

(2) Procesele-verbale prin care se constată şi aplică sancţiuni pentru obstrucţionarea inspecţiei realizate conform art.312 alin.(3) pot fi contestate la Judecătoria Sectorului 1 Bucureşti, în termen de 15 zile de la comunicare. Hotărârea judecătoriei se poate ataca cu recurs la Tribunalul Bucureşti - Secţia contencios administrativ, în termen de 15 zile de la comunicare.”

„Cooperarea cu organisme de supraveghere din alte state

Art.314 Consiliul de supraveghere efectuează schimburi de informaţii cu organisme de supraveghere similare din statele membre ale Uniunii Europene şi din statele candidate la aderare cu privire la activitatea lor, la principiile şi practicile lor decizionale, astfel încât principiile decizionale ale acestuia să fie armonizate cu cele ale organismelor de supraveghere din statele membre ale Uniunii Europene.”

	

	7 
	
	
	3. Articolele 33 şi 34 se modifică şi vor avea următorul cuprins:

„Art.33 Răspunderea
Încălcarea prevederilor prezentului act normativ atrage răspunderea materială, civilă, contravenţională sau penală, după caz, a celor vinovaţi.

Art.34 Contravenţii

(1) Constituie contravenţii şi se sancţionează  următoarele fapte:  

a) nerespectarea prevederilor art. 4 alin. (5) şi (6), cu amenda cuprinsă intre 0,1% si 0,4% din cifra de afaceri realizată de întreprinderea în cauză;

b) nerespectarea prevederilor art. 1 alin. (5) şi art. 10 alin. (2) cu amendă cuprinsă intre 0,1% si 0,4% din cifra de afaceri realizată de întreprinderea în cauză;

c) furnizarea de informaţii inexacte, incomplete sau care induc în eroare ori de documente incomplete sau nefurnizarea informaţiilor şi documentelor solicitate potrivit prevederilor art.312 alin. (1), cu amendă cuprinsă între 0,04% si 0,1% din cifra de afaceri realizată de întreprinderea în cauză în anul financiar anterior sancţionării;

d) obstrucţionarea inspecţiei realizate pentru îndeplinirea atribuţiilor Consiliului de supraveghere, cu amendă cuprinsă intre 0,04% si 0,1% din cifra de afaceri realizată de întreprinderea în cauză în anul financiar anterior sancţionării;

e) nerespectarea măsurilor dispuse prin decizie a Consiliului se supraveghere, cu amendă cuprinsă intre 0,1% si 0,4% din cifra de afaceri realizată de întreprinderea în cauză în anul financiar anterior sancţionării;

f) nerespectarea prevederilor art. 13 alin.(2), cu amendă de la 10.000 lei la 20.000 lei. 

(2) Constatarea contravenţiilor şi aplicarea sancţiunilor prevăzute la alin. (1) lit.a)–c) şi e) se fac de către Consiliul de supraveghere, prin decizie. 

(3) Constatarea contravenţiilor şi aplicarea sancţiunilor prevăzute la alin. (1) lit.d) se fac prin proces-verbal întocmit de către personalul abilitat cu puteri de inspecţie prin ordin al preşedintelui Consiliului Concurenţei.

(4) Constatarea contravenţiilor şi aplicarea sancţiunilor prevăzute la alin. (1) lit.f) se fac de către personalul împuternicit prin ordin al ministrului transporturilor şi infrastructurii. 

(5) Individualizarea sancţiunilor care se aplică de Consiliul de supraveghere se face ţinând seama de gravitatea şi durata faptei, în conformitate cu instrucţiunile adoptate în acest sens de Consiliul de supraveghere şi aprobate prin ordin al preşedintelui Consiliului Concurenţei. Sumele reprezentând sancţiuni aplicate de Consiliul de supraveghere se fac venit la bugetul de stat, în condiţiile legii.
(6) Contravenţiilor prevăzute la alin.(1) lit.f) li se aplică prevederile Ordonanţei Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare.
(7) Contravenţiilor prevăzute la alin.(1) lit.a)-e) li se aplică prevederile Ordonanţei Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare, cu excepţia art. 5, 8, 28, 29, 32 şi 34.”

	4. După articolul 34 se introduc două noi articole, articolele 341 şi 342, cu următorul cuprins:
„Amenzi cominatorii

Art.341 Consiliul de supraveghere poate obliga, prin decizie, întreprinderile sau asociaţiile de întreprinderi la plata unor amenzi cominatorii, în sumă de până la 3% din cifra de afaceri zilnică medie din anul financiar anterior sancţionării, pentru fiecare zi de întârziere, calculată de la data stabilită prin decizie, pentru a le determina: 

a) să se conformeze măsurilor dispuse prin decizie a Consiliului de supraveghere în îndeplinirea atribuţiilor sale; 

b) să furnizeze în mod complet şi corect informaţiile care le-au fost cerute conform prevederilor art.312 alin.(1), în situaţia în care nefurnizarea informaţiilor solicitate persistă chiar şi după un nou termen de răspuns stabilit de către Consiliul de supraveghere; 
c) să se supună inspecţiei realizate pentru îndeplinirea atribuţiilor Consiliului Feroviar.”
„Comunicarea activităţii Consiliului de supraveghere

Art.342 (1) Deciziile Consiliului de supraveghere vor fi comunicate părţilor în cauză şi vor fi publicate pe pagina sa de internet a acestuia. La publicarea deciziilor, se va ţine seama de interesele legitime ale întreprinderilor în cauză, astfel încât secretul de afaceri să nu fie divulgat.

 (2) Consiliul de supraveghere întocmeşte şi publică anual, pe pagina sa de internet, raportul privind activitatea desfăşurată.”>>

	Art.II. -  Alineatul (8) al articolului 18 din Ordonanţa de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată în Monitorul Oficial al României, partea I, nr.834 din 9 septembrie 2004, cu modificările şi completările ulterioare, se modifică şi va avea următorul cuprins:

“(8) Pentru activitatea depusă, persoanele din componenţa Consiliului de supraveghere prevăzut la alin. (4) au dreptul la o indemnizaţie lunară stabilită prin ordin al preşedintelului Consiliului Concurenţei, care nu poate depăşi 20% din indemnizaţia lunară a secretarului de stat.”

Art.III. – Mandatele membrilor Consiliului de supraveghere aflate în curs rămân valabile până la numirea unor noi membri, în condiţiile legii.

Art.IV.- (1) În termen de 30 de zile de la data intrării în vigoare a prezentei ordonanţe de urgenţă, Guvernul va adopta o hotărâre de modificare şi completare a Hotărârii Guvernului nr.812/2005 privind aprobarea Regulamentului de organizare şi funcţionare, atribuţiile şi finanţarea Consiliului de supraveghere din domeniul feroviar, cu completările ulterioare, iniţiată de Ministerul Transporturilor şi Infrastructurii şi Consiliul Concurenţei, care va reglementa componenţa, modul de organizare şi atribuţiile Consiliului de supraveghere în domeniul feroviar.

(2) Consiliul Concurenţei adoptă regulamente şi instrucţiuni în ceea ce priveşte exercitarea funcţiilor Consiliului de supraveghere din domeniul feroviar, urmând a fi puse în aplicare prin ordin al preşedintelui Consiliului Concurenţei.


	
	2. Articolele II, III şi IV se abrogă.

	Art.V. -  (1) Se autorizează Ministerul Finanţelor Publice să introducă modificările care decurg din aplicarea prezentei ordonanţe de urgenţă, în bugetele Ministerului Transporturilor şi Infrastructurii, şi al Consiliului Concurenţei, la propunerea ordonatorilor principale de credite, pe baza protocolului de predare-primire încheiat de cele două instituţii.

(2) Protocolul de predare-primire se încheie în termen de 45 de zile de la data intrării în vigoare a prezentei ordonanţe de urgenţă şi cuprinde: prevederile bugetare, execuţia bugetară până la data preluării, precum şi celelalte drepturi şi obligaţii prevăzute de lege.


	
	3. La articolul V, după alineatul (2) se introduce un nou alineat, alineatul (3), cu următorul cuprins:
Nemodificat 

Nemodificat

„(3) Resursele financiare necesare în vederea funcţionării Consiliului de supraveghere din domeniul feroviar se cuprind în bugetul Consiliului Concurenţei.” 

	Art.II.- (1) In termen de 30 de zile de la data intrării in vigoare a prezentei legi, Consiliul de supraveghere adoptă regulamentul de organizare, funcţionare şi procedură. Acesta va fi pus în aplicare de îndată, prin ordin al preşedintelui Consiliului Concurenţei.

(2) De la data intrării în vigoare a ordinului prevăzut la alin.(1), Hotărârea Guvernului nr. 812/2005 privind aprobarea Regulamentului de organizare şi funcţionare, atribuţiile şi finanţarea Consiliului de supraveghere din domeniul feroviar, publicată în monitorul Oficial al Românei, Partea I, nr. 724 din 10 august 2005, cu modificările şi completările ulterioare, se abrogă.

	Prezenta ordonanţă de urgenţă transpune dispoziţiile art.30 alin.1 al Directivei 2001/14/CE a Parlamentului European şi a Consiliului din 26 februarie 2001 privind alocarea capacităţilor de infrastructură feroviară, tarifarea utilizării infrastructurii feroviare şi certificarea în materie de siguranţă, publicată în Jurnalul Oficial al Comunităţilor Europene nr.L75 din 15 martie 2001.

